লাইনচ্যুত তিরুপতি এক্সপ্রেস! কোন কোন রুটে ব্যাহত ট্রেন চলাচল?

হাওড়া: ফের ট্রেন দুর্ঘটনা। আর এবার শালিমার স্টেশনের কাছে লাইনচ্যুত তিরুপতি এক্সপ্রেসের দু’টি বগি। জানা যাচ্ছে , ট্রেনটি যাচ্ছিল শালিমারের দিকে। শুধুমাত্র তিরুপতি এক্সপ্রেসই নয়, লাইনচ্যুত হয় উল্টো দিক থেকে আসা আরও একটি ট্রেনের একটি বগি। দুটি ট্রেন লাইনচ্যুত হওয়ায় আপাতত শালিমার-সাঁতরাগাছি লাইনে বন্ধ ট্রেন চলাচল। যার জেরে দীর্ঘ ভোগান্তির আশঙ্কা যাত্রীদের।

জানা যাচ্ছে, আজ অর্থাৎ রবিবার প্রজাতন্ত্র দিবসের দিন পদ্মপুকুর স্টেশনের কাছে তিরুপতি এক্সপ্রেস এবং অন্য একটি ট্রেনের মুখোমুখি সংঘর্ষ হয়। যার জেরে লাইনচ্যুত হয় দু’টি ট্রেন। তবে দুটো ট্রেনই পুরোপুরি খালি থাকায় বড়সড় বিপদ ঘটেনি এদিন।

আরও পড়ুন: অরিজিৎ সিং, মমতা শংকর সহ বাংলার ৯ জন পদ্মশ্রী সম্মান পাচ্ছেন

ইতিমধ্যেই ঘটনাস্থলে উপস্থিত রেল ইঞ্জিনিয়াররা। দ্রুত লাইনচ্যুত হওয়া বগিগুলিকে যত তাড়াতাড়ি সম্ভব তা সরানোর প্রক্রিয়া শুরু হয়েছে। তবে এমন ঘটনা কীভাবে ঘটল? তা এখনও স্পষ্ট ভাবে জানা যায়নি। ইতিমধ্যেই এই ঘটনার পূর্ণাঙ্গ তদন্ত শুরু করেছে রেলের আধিকারিকরা। যত তাড়াতাড়ি সম্ভব ট্রেন চলাচল স্বাভাবিক করার চেষ্টা করা হচ্ছে।

দেখুন অন্য খবর